228.000 danske pas risikerer at skulle skiftes ud, efter at Rigspolitiet har konstateret fejl i optagelsen af fingeraftryk i pasbestillingssystemet. Det skriver Frederiksborg Amts Avis . I de fejlbehæftede pas er venstre hånds fingeraftryk lagret som højres og omvendt. - Det er en borger, som ved et tilfælde opdager fejlen i efteråret 2017. Vi er nu i dialog med politiet, så vi kan få afklaret, om alle berørte borgere skal have nyt pas, og vi er dialog med leverandøren af it-systemet, så vi sikrer, at ingen borgere står med en ekstraregning, siger direktør i Kommunernes Landsforening Christian Harsløf til avisen. Passene er udstedt i 18 kommuner fra 2014 til 2017. Rigspolitiet skriver i en mail til Frederiksborg Amts Avis, at passene på trods af fejlen er fuldt gyldige, og at der lige nu er "dialog om den videre proces". Alle nye pas skal have lagret fingeraftryk i passets chip, efter at nye regler trådte i kraft i 2012. Det skal gøre det vanskeligere at forfalske pas.

Opsummering:
En borger opdagede fejlen ved et tilfælde i efteråret 2017.